Ниғмәтуллин Руслан Рауил улы

Ниғмәтуллин Руслан Рауил улы (1979) — скульптор, Башҡортостан Республикаһының Шәйехзада Бабич исемендәге йәштәр дәүләт премияһы лауреаты — скульптура сәнғәтен үҫтереүгә индергән өлөшө өсөн (2010). Рәсәй Федерацияһының Рәссамдар союзы ағзаһы (2011).

 Биографияһы 
Ниғмәтуллин Руслан Рауил улы 1979 йылдың 17 ғинуарында Башҡортостандың Учалы ҡалаһында тыуған. Бала саҡтан рәсем төшөрөү менән мауыҡҡан. 2003 йылда Магнитогорск педагогия университетының художество-графика факультетын тамамлай, артабан, 2006 йылға тиклем, уҡыуын Өфө дәүләт сәнғәт институтының һынлы сәнғәт факультетында (скульптура бүлеге) дауам итә (педагогтары Н. А. Калинушкин, В. Г. Лобанов, Р. А. Хәсәнов)Выставка Р.Нигматуллина. Музей современного искусства. 22-03 — 22.04.2010. Сәнғәт институтының өсөнсө курсында скульптура менән айырыуса шөғөлләнә башлай.

2003 йылдан — Башҡортостан Республикаһының «Рәсәй Рәссамдары союзы» Бөтә Рәсәй ижади ойошмаһының төбәк бүлексәһе ҡарамағындағы йәш рәссамдар һәм сәнғәт белгестәре берләшмәһе.

2008 йылдан М. Аҡмулла исемендәге Башҡорт дәүләт педагогия университетының художество-графика факультетында скульптура буйынса дәрестәр алып бара.

 Ижады 
2001 йылдан алып республика, Бөтә Рәсәй, махсус (2006 — «Пространство и форма» Рәсәй скульптура күргәҙмәһе, Өфө, М. В. Нестеров исемендәге башҡорт дәүләт художество музейы; 2009 — Рәсәй скульптура күргәҙмәһе. Саранск, С. Д. Эрьзи исемендәге Мордва республика һынлы сәнғәт музейы), төбәк, сит ил һәм төркөм күргәҙмәләрендә, шулай уҡ Халыҡ-ара скульптура фестивалдәре һәм симпозиумдарында ҡатнаша:

2006 — I Халыҡ-ара Баҡса-парк скульптура фестивале (Екатеринбург)

2007 — Халыҡ-ара баҡса-парк скульптура фестивале (Аҡтүбә, Ҡаҙағстан)

2008 — «Ташта скульптура» («Скульптура в камне») Бөтә Рәсәй симпозиумы (Барабинск, Новосибирск өлкәһе)

2009 — «Ағаста скульптура» («Скульптура в дереве») Бөтә Рәсәй симпозиумы (Ялуторовск, Төмән өлкәһе)

2014 — «Таш көйө» (Мелодия камня) Халыҡ-ара скульптура симпозиумы (Рәсәй, Ҡаҙан)Уфимский скульптор участвует в международном проекте «Мелодия камня»

Ҡаҙанда үткән симпозиумда Руслан Ниғмәттуллин Ҡаҙан, Ҡырым, Әзербайжан һәм Төркиәнән килгән скульпторҙар менән бергә «Ҡаҙан Кремле» ҡурсаулығы территорияһында эшләй. Барыһы һигеҙ скульптор ҡатнаша.

— Минең эшем «Ашина» тип атала, ул боронғо риүәйәткә нигеҙләнгән. Ашина — төрки халыҡтарҙың ата-бабаларын имеҙеп үҫтергән Инә бүре. Инә бүре тәрбиәләп үҫтергән Ер-әсә образын сағылдырған ҡыҙҙы һүрәтләнем. Эшемдең төп идеяһы Өфөлә үк барлыҡҡа килгәйне һәм бына симпозиумда тормошҡа ашты, — тип һөйләне Руслан Ниғмәтуллин.

2015 — XVI Халыҡ-ара скульптура симпозиумы (Ҡытай)
Ҡытайҙа Чан-чуа скульптура паркында Р. Ниғмәтуллиндың ике эше ҡуйылған. Баһалама комиссияһы интернет аша эштәрҙе һайлап ала (конкурс 3 этапта үтә, 700-ҙән 20 эш һайлана «Утро в столице» — скульптор Руслан Нигматуллин). «Иртә» («Утро») исемле дүрт метрлыҡ ат фигураһы үҙенең еңеллеге һәм нескәлеге менән хайран ҡалдыраРуслан Нигматуллин.

2016 — «ArtTerria» Халыҡ-ара скульптура симпозиумы. Симпозиум темаһы — «Рәсәй. Евразия киңлеге: цивилизация һәм мәҙәниәт» (Рәсәй, Өфө)В Уфе впервые пройдет симпозиум по скульптуре «ArtTerria». Руслан Ниғмәтуллин симпозиумдың техник директоры була.

Cимпозиум 2016 йылдың 1 июленән 3 августҡа тиклем барҙы. Проектта алты илдән (Франция, Япония, Болгария, Көньяҡ Корея, Грузия һәм Рәсәй) 13 скульптор ҡатнашты. Симпозиумдың үҙенсәлеге — скульптуралар Башҡортостандың Учалы районындағы Мансур карьеры гранит ташынан эшләнделәр. Сара «Мираҫ» арт-галереяһы башланғысы һәм Дәүләт Третьяков музейы һәм Урыҫ музейы, шулай уҡ башҡортостандың мәҙәниәт министрлығы һәм Өфө администрацияһының ярҙамы менән менән үтте. Һөҙөмтәһе — Өфөлә симпозиум ябылған көндө, 3 августа, Ленин урамындағы йәйәү йөрөү зонаһында Артерия аллеяһы асылды.

 Маҡтаулы исемдәре һәм бүләктәре 
 Рәсәй Федерацияһының мәҙәниәт министрлығы һәм Рәсәй Федерацияһының Рәссамдар союзы стипендиаты — «Наурыҙ» әҫәрҙәре серияһы һәм Төркиәлә, Ҡытайҙа һәм Рәсәй ҡалаларында үткән Халыҡ-ара «Скульптура в камне» халыҡ-ара симпозиумдарында ҡатнашҡаны өсөн (2014)Художники Башкортостана стали стипендиатами Минкультуры России и Союза художников РФ.
 Башҡортостан Республикаһының Шәйехзада Бабич исемендәге йәштәр дәүләт премияһы лауреаты — скульптура сәнғәтен үҫтереүгә индергән өлөшө өсөн (2010).

 Иҫкәрмәләр 

 Видеояҙмалар 
  «Утро в столице» — скульптор Руслан Нигматуллин
  «Утро в столице» — директор галереи «Мирас» Виолетта Ибатуллина и скульптор Руслан Нигматуллин (2016)
Категория:Алфавит буйынса шәхестәр
Категория:Башҡортостан скульпторҙары
Категория:Рәсәй Рәссамдар союзы ағзалары
Категория:Шәйехзада Бабич исемендәге йәштәр дәүләт премияһы лауреаттары